CELEX: 31993D0152
Language: sk
Date: 1993-02-08 00:00:00
Title: Rozhodnutie Komisie z 8. februára 1993 o stanovení kritérií pre vakcíny, ktoré sa majú používať proti pseudomoru hydiny v kontexte programov pravidelného očkovania

Dôležité právne oznámenie

|

31993D0152

Úradný vestník L 059 , 12/03/1993 S. 0035 - 0035 Fínske špeciálne vydanie: Kapitola 3 Zväzok 48 S. 0167  Švédske špeciálne vydanie: Kapitola 3 Zväzok 48 S. 0167 

		Rozhodnutie Komisiez 8. februára 1993o stanovení kritérií pre vakcíny, ktoré sa majú používať proti pseudomoru hydiny v kontexte programov pravidelného očkovania(93/152/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 90/539/EHS z 15. októbra 1990 o podmienkach, ktoré sa týkajú zdravia zvierat a ktorými sa riadi dovoz a obchod vnútri spoločenstva s hydinou a násadovými vajcami z tretích štátov [1], naposledy zmenenú a doplnenú smernicou Rady 92/65/EHS [2], najmä na prílohu III,keďže v prílohe III k smernici 90/539/EHS sa uvádza, že Komisia môže určiť kritériá na použitie vakcín proti pseudomoru hydiny v kontexte programov pravidelnej vakcinácie;keďže uvedené kritériá musia zabezpečiť, že živé oslabené a inaktivované vakcíny použité v programoch pravidelnej vakcinácie spĺňajú určité požiadavky, ktoré sa týkajú indexu intracerebrálnej patogenity (ICPI) s ohľadom na vírusový kmeň pseudomoru hydiny použitý v uvedených vakcínach;keďže sa ukazuje ako potrebné jasne definovať úroveň vírusových kmeňov indexu intracerebrálnej patogenity, ktorý sa má použiť pri výrobe vakcíny;keďže po porade s Vedeckým veterinárnym výborom a Stálym veterinárnym výborom,PRIJALA TOTO ROZHODNUTIE:Článok 1Na použitie v programe pravidelného očkovania:a) živé oslabené vakcíny proti pseudomoru hydiny sa musia pripravovať z vírusových kmeňov pseudomoru hydiny, pre ktoré bola referenčná vzorka odskúšaná a ukázalo sa, že jej index intracerebrálnej patogenity (ICPI) je:i) menší ako 0,4, ak sa na každého vtáka v teste ICPI neprenesie menej ako 107 EID50,aleboii) menší ako 0,5, ak sa na každého vtáka v teste ICPI neprenesie menej ako 108 EID50;b) inaktivované vakcíny proti pseudomoru hydiny sa musia pripravovať z vírusových kmeňov pseudomoru hydiny, pre ktoré bola referenčná vzorka odskúšaná a ukázalo sa, že jej index intracerebrálnej patogenity (ICPI) je menší ako 0,7, ak sa na každého vtáka v teste ICPI neprenesie menej ako 108 EID50.Článok 2Súčasné rozhodnutie sa bude uplatňovať od 1. januára 1995.Článok 3Toto rozhodnutie je adresované členským štátom.V Bruseli 8. februára 1993Za KomisiuRené Steichenčlen Komisie[1] Ú. v. ES L 303, 31.10.1990, s. 6.[2] Ú. v. ES L 268, 14.9.1992, s. 54.--------------------------------------------------